CELEX: 32014R0567
Language: et
Date: 2014-05-26 00:00:00
Title: Nõukogu määrus (EL) nr 567/2014, 26. mai 2014 , millega muudetakse 18. veebruari 2008 . aasta määrust (EÜ) nr 215/2008 (mis käsitleb 10. Euroopa Arengufondi suhtes kohaldatavat finantsmäärust) seoses 10. ja 11. Euroopa Arengufondi vahelise üleminekuperioodi kohaldamisega kuni 11. Euroopa Arengufondi sisekokkuleppe jõustumiseni

27.5.2014   
            
            
               ET
            
            
               Euroopa Liidu Teataja
            
            
               L 157/52
            
         NÕUKOGU MÄÄRUS (EL) nr 567/2014,
   26. mai 2014,
   millega muudetakse 18. veebruari 2008. aasta määrust (EÜ) nr 215/2008 (mis käsitleb 10. Euroopa Arengufondi suhtes kohaldatavat finantsmäärust) seoses 10. ja 11. Euroopa Arengufondi vahelise üleminekuperioodi kohaldamisega kuni 11. Euroopa Arengufondi sisekokkuleppe jõustumiseni
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse koostöölepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, nagu seda on viimati muudetud (1) (edaspidi „AKV-ELi koostööleping”),
   võttes arvesse nõukogus kokku tulnud liikmesriikide valitsuste esindajate sisekokkulepet ühenduse abi rahastamise kohta mitmeaastase finantsraamistiku (2008–2013) alusel vastavalt AKV-EÜ koostöölepingule ning finantsabi eraldamise kohta nendele ülemeremaadele ja -territooriumidele, mille suhtes kohaldatakse EÜ asutamislepingu neljandat osa (2) („10. EAFi sisekokkulepe”), eriti selle artikli 10 lõiget 2,
   võttes arvesse Euroopa Komisjoni ettepanekut,
   võttes arvesse kontrollikoja arvamust,
   võttes arvesse Euroopa Investeerimispanga arvamust
   ning arvestades järgmist:
   
               (1)
            
            
               Nõukogu otsusega 2013/759/EL (3) kehtestati Euroopa Arengufondi (EAF) juhtimise üleminekumeetmed (üleminekurahastu), millega tagatakse rahaliste vahendite kättesaadavus nii koostööks Aafrika, Kariibi mere (AKV) ja Vaikse ookeani piirkonna riikide ning ülemeremaade ja -territooriumidega kui ka toetuskuludeks alates 1. jaanuarist 2014 kuni 11. EAFi sisekokkuleppe jõustumiseni.
            
         
               (2)
            
            
               On vaja muuta nõukogu määrust (EÜ) nr 215/2008 (4) seoses üleminekurahastu tegev- ja finantsjuhtimisega komisjoni poolt 10. EAFi ja 11. EAFi vahelisel üleminekuperioodil kuni 11. EAFi sisekokkuleppe ja 11. EAFi rakendusmääruse jõustumiseni.
            
         
               (3)
            
            
               On asjakohane muuta samal viisil Euroopa Investeerimispanga (EIP) rakendatud investeerimisrahastu tegev- ja finantsjuhtimist käsitlevaid rakenduseeskirju kõnealuse üleminekuperioodi ajal ja kuni 11. EAFi sisekokkuleppe jõustumiseni.
            
         
               (4)
            
            
               Määrust (EÜ) nr 215/2008 tuleks seetõttu vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   10. EAFi ja 11. EAFi vahelisel üleminekuperioodil asendatakse määruse (EÜ) nr 215/2008 artiklid 1 kuni 159 käesoleva määruse lisas sätestatuga.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Seda kohaldatakse kuni 11. EAFi finantsmääruse jõustumiseni.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 26. mai 2014
      
         
            Nõukogu nimel
         
         
            eesistuja
         
         Ch. VASILAKOS
      
   
   
      (1)  EÜT L 317, 15.12.2000, lk 3. Lepingut on muudetud 25. juunil 2005 Luxembourgis allakirjutatud lepinguga (ELT L 287, 28.10.2005, lk 4) ja 22. juunil 2010 Ouagadougous allakirjutatud lepinguga (ELT L 287, 4.11.2010, lk 3).
   
      (2)  ELT L 247, 9.9.2006, lk 32.
   
      (3)  Nõukogu 12. detsembri 2013. aasta otsus 2013/759/EL, milles käsitletakse EAFi juhtimise üleminekumeetmeid alates 1. jaanuarist 2014 kuni 11. Euroopa Arengufondi jõustumiseni (ELT L 335, 14.12.2013, lk 48).
   
      (4)  Nõukogu 18. veebruari 2008. aasta määrus (EÜ) nr 215/2008, mis käsitleb 10. Euroopa Arengufondi suhtes kohaldatavat finantsmäärust (ELT L 78, 19.3.2008, lk 1).
   
      LISA
      
         „ESIMENE OSA
         
            PÕHISÄTTED
         
         
            I JAOTIS
         
         
            
               Reguleerimisese, reguleerimisala ja üldsätted
            
         
         Artikkel 1
         Reguleerimisala
         Käesoleva määrusega nähakse ette Euroopa Arengufondi (edaspidi „EAF”) vahenditest toimuva rahastamise ning selle raamatupidamise aastaaruande esitamise ja auditeerimise eeskirjad.
         Artikkel 2
         Seos määrusega (EL, Euratom) nr 966/2012
         1.   Kui ei ole selgesõnaliselt teisiti ette nähtud, loetakse et käesolevas määruses esitatud otseviited Euroopa Parlamendi ja nõukogu määruse (EL, Euratom) nr 966/2012 (1) sätetele hõlmavad ühtlasi viiteid komisjoni delegeeritud määruse (EL) nr 1268/2012 (2) vastavatele sätetele.
         2.   Käesolevas määruses esitatud viiteid määruse (EL, Euratom) nr 966/2012 kehtivatele sätetele ei loeta EAFi suhtes asjakohatuid menetlussätteid hõlmavaks, eriti neid, mis käsitlevad õiguse andmist võtta vastu delegeeritud õigusakte.
         3.   Siseviited määruses (EL, Euratom) nr 966/2012 või delegeeritud määruses (EL) nr 1268/2012 ei muuda viidatud sätteid EAFi suhtes kaudselt kohaldatavateks.
         4.   Käesolevas määruses kasutatud mõistetel on sama tähendus kui määruses (EL, Euratom) nr 966/2012 kasutatud mõistetel, välja arvatud nimetatud määruse artikli 2 punktides a–e osutatud mõisted.
         Samas määratletakse järgmisi määruse (EL, Euratom) nr 966/2012 mõisteid käesolevas määruses järgmiselt:
         a)   „eelarve” või „eelarveline”— EAF;
         b)   „eelarveline kulukohustus”— kulukohustus;
         c)   „institutsioon”— komisjon;
         d)   „assigneeringud” või „tegevusassigneeringud”— EAFi vahendid;
         e)   „eelarverida” või „rida eelarves”— eraldis;
         f)   „põhiakt”— asjaomasest kontekstist sõltuvalt 10. EAFi sisekokkulepe, nõukogu otsus 2013/755/EL (3) („ülemeremaade ja -territooriumide assotsieerimise otsus”) või nõukogu määrus (EÜ) nr 617/2007 (4)(„rakendusmäärus”);
         g)   „kolmandad riigid”— kõik abi saavad riigid või territooriumid, mis kuuluvad EAFi geograafilisse kohaldamisalasse.
         5.   Käesoleva määruse tõlgendamisel püütakse säilitada sidusus määrusega (EL, Euratom) nr 966/2012, välja arvatud juhul, kui selline tõlgendamine oleks vastuolus EAFi erijoontega, nagu on sätestatud AKV-EÜ koostöölepingus, 10. EAFi sisekokkuleppes, ülemeremaade ja -territooriumide assotsieerimise otsuses või rakendusmääruses.
         Artikkel 3
         Ajavahemikud, kuupäevad ja tähtajad
         Kui ei ole ette nähtud teisiti, kohaldatakse käesolevas määruses sätestatud tähtaegade suhtes nõukogu määrust (EMÜ, Euratom) nr 1182/71 (5).
         Artikkel 4
         Isikuandmete kaitse
         Käesolev määrus ei piira Euroopa Parlamendi ja nõukogu direktiivi 95/46/EÜ (6) ning Euroopa Parlamendi ja nõukogu määruse (EÜ) nr 45/2001 (7) nõuete kohaldamist.
         Kohaldatakse delegeeritud määruse (EL) nr 1268/2012 artiklit 29, mis käsitleb teavet isikuandmete edastamise kohta auditi eesmärgil.
         
            II JAOTIS
         
         
            
               Finantspõhimõtted
            
         
         Artikkel 5
         Finantspõhimõtted
         EAFi vahendeid rakendatakse kooskõlas järgmiste põhimõtetega:
         
                     a)
                  
                  
                     ühtsus ja eelarve õigsus;
                  
               
                     b)
                  
                  
                     arvestusühik;
                  
               
                     c)
                  
                  
                     kõikehõlmavus;
                  
               
                     d)
                  
                  
                     sihtotstarbelisus;
                  
               
                     e)
                  
                  
                     usaldusväärne finantsjuhtimine;
                  
               
                     f)
                  
                  
                     läbipaistvus.
                  
               Eelarveaasta kestab 1. jaanuarist 31. detsembrini.
         Artikkel 6
         Ühtsuse ja eelarve õigsuse põhimõtted
         Kõik kogutud tulud ja tehtud kulud fikseeritakse EAFi raamatupidamisarvestuses.
         Kohaldatakse määruse (EL, Euratom) nr 966/2012 artikli 8 lõikeid 2 ja 3 ning artikli 8 lõike 4 esimest lõiku.
         Artikkel 7
         Arvestusühiku põhimõte
         Määruse (EL, Euratom) nr 966/2012 artiklit 19 euro kasutamise kohta kohaldatakse mutatis mutandis.
         Artikkel 8
         Kõikehõlmavuse põhimõte
         Ilma et see piiraks käesoleva määruse artikli 9 kohaldamist, peab kogutulu katma kavandatavate maksete kogusumma.
         Kõik tulud ja kulud kirjendatakse täies mahus neid vastastikku korrigeerimata, ilma et see piiraks määruse (EL, Euratom) nr 966/2012 artikli 23 (mahaarvamist ja vahetuskursierinevuste korrigeerimist käsitlevad eeskirjad) kohaldamist.
         Siiski vähendab käesoleva määruse artikli 9 lõike 2 punktis c osutatud tulu automaatselt nende kulukohustuste makseid, millelt see tulu tekkis.
         Liit ei või EAFi raames laenu võtta.
         Artikkel 9
         Sihtotstarbeline tulu
         1.   Sihtotstarbelist tulu kasutatakse konkreetsete kulukategooriate rahastamiseks.
         2.   Sihtotstarbeliste tulude hulka kuuluvad:
         
                     a)
                  
                  
                     liikmesriikide ja kolmandate riikide, sealhulgas mõlemal juhul nende avalik-õiguslike asutuste ning üksuste või füüsiliste isikute, ning rahvusvaheliste organisatsioonide rahaline osalus teatavates välisabiprojektides või -programmides, mida vastavalt rakendusmääruse artiklile 10 rahastab liit ja haldab komisjon või Euroopa Investeerimispanka (EIP) nende nimel;
                  
               
                     b)
                  
                  
                     teatavad sihtotstarbelised tulud, nagu sihtkapitalina saadud tulu, toetused, kinked ja annakud;
                  
               
                     c)
                  
                  
                     tulu ebaõigesti makstud summade tagasimaksmisest sissenõude järel;
                  
               
                     d)
                  
                  
                     eelmaksetelt kogunenud intressitulu vastavalt määruse (EL, Euratom) nr 966/2012 artikli 8 lõikele 4;
                  
               
                     e)
                  
                  
                     tagasimaksed ja tulu, mis tekib rahastamisvahenditest vastavalt määruse (EL, Euratom) nr 966/2012 artikli 140 lõikele 6;
                  
               
                     f)
                  
                  
                     tulu, mis tekib tagastatud maksudest vastavalt määruse (EL, Euratom) nr 966/2012 artikli 23 lõike 3 punktile b.
                  
               3.   Lõike 2 punktides a ja b osutatud sihtotstarbelise tuluga rahastatakse rahastaja määratud kulukategooriaid tingimusel, et komisjon selle heaks kiidab.
         Lõike 2 punktides e ja f osutatud sihtotstarbelise tuluga rahastatakse selliseid kulukategooriaid, mis sarnanevad nendega, millest kõnealune tulu tekkis.
         4.   Määruse (EL, Euratom) nr 966/2012 artikli 184 lõiget 3 kohaldatakse mutatis mutandis.
         5.   Käesoleva artikli lõike 2 punktis b osutatud sihtotstarbelise tulu suhtes kohaldatakse määruse (EL, Euratom) nr 966/2012 artikli 22 lõikeid 1 ja 2, mis käsitlevad annetusi. Pidades silmas määruse (EL, Euratom) nr 966/2012 artikli 22 lõiget 2, tohib annetusi vastu võtta vaid nõukogu loal.
         6.   EAFi vahendid, mis vastavad sihtotstarbelisele tulule, tehakse automaatselt kättesaadavaks, kui komisjon on tulu kätte saanud. Saadaolevate summade eelarvestus muudab aga EAFi vahendid kättesaadavaks lõike 2 punktis a osutatud sihtotstarbelise tulu puhul, kui leping liikmesriigiga on sõlmitud eurovääringus; makseid selle tulu arvel võib teha alles siis, kui see on kätte saadud.
         Artikkel 10
         Sihtotstarbelisuse põhimõte
         EAFi vahendid nähakse ette sihtotstarbeliselt konkreetseteks eesmärkideks AKV riikide ning ülemeremaade ja -territooriumide kaupa ja kooskõlas peamiste koostöövahenditega.
         AKV riikide osas on need vahendid ette nähtud AKV-EÜ koostöölepingusesitatud finantsprotokolliga. Vahendite sihtotstarbe (esialgsed assigneeringud) määramisel lähtutakse ka 10. EAFi sisekokkuleppe ja rakendusmääruse sätetest ning peetakse silmas 10. EAFi sisekokkuleppe artikli 6 kohaste programmitöö ja rakendamisega seotud toetuskulude katteks reserveeritud vahendeid.
         Ülemeremaade ja -territooriumide osas on need instrumendid ette nähtud ülemeremaade ja -territooriumide assotsieerimise otsuse neljandas osas ja II lisas. Nende vahendite sihtotstarbe määramisel võetakse arvesse ka selle lisa artikli 3 lõikes 3 sätestatud eraldamata vahendite reservi ning selle artikli 1 lõike 1 punkti c kohasteks uuringuteks või tehnilise abi meetmeteks mõeldud vahendeid.
         Artikkel 11
         Usaldusväärse finantsjuhtimise põhimõte
         1.   Kohaldatakse määruse (EL, Euratom) nr 966/2012 artikli 30 lõikeid 1 ja 2, milles käsitletakse säästlikkuse, tõhususe ja tulemuslikkuse põhimõtet. Ilma et see mõjutaks lõike 3 punkti a kohaldamist, ei kohaldata delegeeritud määruse (EL) nr 1268/2012 artiklit 18.
         2.   Püstitatakse konkreetseid, mõõdetavaid, saavutatavaid, asjakohaseid ja ajastatud eesmärke. Nende saavutamist jälgitakse tulemuslikkuse näitajate abil.
         3.   Otsuste tegemise parandamiseks, eelkõige käesoleva määruse artiklis 21 osutatud liikmesriikide osamaksude kindlaksmääramise põhjendamiseks ja täpsustamiseks, on vaja järgmisi hindamisi:
         
                     a)
                  
                  
                     EAFi vahendite kasutamisele eelneb kavandatava toimingu hindamine, mis hõlmab delegeeritud määruse (EL) nr 1268/2012 artikli 18 lõikes 1 loetletud elemente;
                  
               
                     b)
                  
                  
                     toiming esitatakse järelhindamiseks, et tagada kasutatud vahendite vastavus kavandatud eesmärkidele.
                  
               4.   Käesoleva määruse VIII jaotises ette nähtud rahastamisvormid ja käesoleva määruse artiklis 17 ette nähtud rakendusmeetodid valitakse selle alusel, kas nende abil on võimalik saavutada meetmete konkreetseid eesmärke ja anda tulemusi, võttes arvesse eelkõige kontrollimisega seotud kulusid, halduskoormust ja prognoositud mittevastavuste riski. Toetuste puhul kaalutakse selle raames ühekordsete maksete, kindlasummaliste maksete ja ühikukulude kasutamist.
         Artikkel 12
         Sisekontroll
         Kohaldatakse määruse (EL, Euratom) nr 966/2012 artiklit 32.
         Artikkel 13
         Läbipaistvuse põhimõte
         1.   EAFi rakendatakse ning raamatupidamise aastaaruanne esitatakse kooskõlas läbipaistvuse põhimõttega.
         2.   10. EAFi sisekokkuleppe artikli 7 kohane iga-aastane kulukohustuste, maksete ja nõutavate aastaste osamaksude summa kalkulatsioon avaldatakse Euroopa Liidu Teatajas.
         3.   Ilma et see piiraks käesoleva määruse artikli 4 kohaldamist, kohaldatakse määruse (EL, Euratom) nr 966/2012 artikli 35 lõike 2 esimest lõiku ja artikli 35 lõiget 3, milles käsitletakse vahendite saajaid käsitleva ja muu teabe avaldamist. Delegeeritud määruse (EL) nr 1268/2012 artikli 21 lõike 2 teise lõigu tähenduses tähendab mõiste „asukoht” vajaduse korral, kui abisaajaks on füüsiline isik, NUTS 2 taseme piirkonnaga samaväärset piirkonda.
         4.   EAFi raames rahastatavaid meetmeid võidakse rakendada paralleelse või ühise kaasrahastamisega.
         Paralleelse kaasrahastamise korral tuleb jagada meede mitmeks selgelt eristatavaks osaks, millest igaüht rahastavad erinevad kaasrahastavad partnerid nii, et rahastamise lõppkasutust on alati võimalik kindlaks teha.
         Ühise kaasrahastamise puhul tuleb jagada meetme kogukulud kaasrahastavate partnerite vahel ning vahendid tuleb ühendada nii, et meetme konkreetsete tegevuste rahastamisallikat ei ole hiljem enam võimalik kindlaks teha. Sellistel juhtudel peab toetus- ja hankelepingute tagantjärele avalikustamine, nagu nähakse ette määruse (EL, Euratom) nr 966/2012 artikli 35 lõike 2 esimeses lõigus ja lõikes 3, olema kooskõlas volitatud üksuse eeskirjadega, kui neid on.
         5.   Rahalise abi andmisel võtab komisjon vajaduse korral vajalikud meetmed, et tagada liidu finantsabi nähtavus. See hõlmab meetmeid, millega kehtestatakse liidu vahendite saajatele nähtavusnõuded, välja arvatud nõuetekohaselt põhjendatud juhud. Komisjon vastutab nende nõuete saajatepoolse täitmise seire eest..
         
            III JAOTIS
         
         
            
               EAFi vahendid ja rakendamine
            
         
         Artikkel 14
         EAFi vahendite allikad
         EAFi vahendid koosnevad otsuse 2013/759/EL artiklis 1 osutatud ülemmäärast ning käesoleva määruse artiklis 9 osutatud muust sihtotstarbelisest tulust.
         EIP hallatavad EAFi vahendid koosnevad samuti nendest investeerimisrahastu vahenditest, mida hallatakse kui käibefondi.
         Artikkel 15
         EAFi ülesehitus
         EAFi tulud ja kulud liigitatakse nende liigi või neile määratud kasutusotstarbe järgi.
         Artikkel 16
         EAFi rakendamine usaldusväärse finantsjuhtimise põhimõtte kohaselt
         1.   Komisjon asub täitma liidu kohustusi, mis on määratletud AKV-EÜ koostöölepingu artiklis 57 ja ülemeremaade ja -territooriumide assotsieerimise otsuses. Selleks rakendab ta EAFi tulud ja kulud kooskõlas käesoleva määruse käesoleva ja 3. osaga omal vastutusel ja EAFi vahendite piires.
         2.   Liikmesriigid teevad komisjoniga koostööd, et tagada EAFi vahendite kasutamine usaldusväärse finantsjuhtimise põhimõtte kohaselt.
         Artikkel 17
         Eelarve täitmise viisid
         1.   Kohaldatakse määruse (EL, Euratom) nr 966/2012 artikleid 56 ja 57.
         2.   Kui käesoleva artikli lõigete 3–5 sätetega ei ole ette nähtud teisiti, kohaldatakse määruse (EL, Euratom) nr 966/2012 esimese osa IV jaotise peatükis 2 ning nimetatud määruse artiklis 188 ja 193 ette nähtud eelarve täitmise viise käsitlevaid eeskirju. Nimetatud määruse artikli 58 lõike 1 punkti b ja artiklit 59 koostöös liikmesriikidega toimuva eelarve täitmise kohta aga ei kohaldata.
         3.   Volitatud üksused tagavad ühtsuse liidu välispoliitikaga ja võivad anda eelarve täitmise ülesanded üle muudele üksustele komisjoni suhtes kehtivatega samaväärsetel tingimustel. Nad täidavad igal aastal oma kohustused vastavalt määruse (EL, Euratom) nr 966/2012 artikli 60 lõikele 5. Auditiarvamus esitatakse ühe kuu jooksul pärast aruande ja vahendite haldaja kinnituse esitamist ning seda võetakse arvesse komisjoni kinnituses.
         Määruse (EL, Euratom) nr 966/2012 artikli 58 lõike 1 punkti c alapunktis ii osutatud rahvusvahelised organisatsioonid ja nimetatud määruse artikli 58 lõike 1 punkti c alapunktides v ja vi osutatud liikmesriikide asutused, kellele komisjon on delegeerinud eelarve täitmisega seotud ülesandeid, võivad samuti delegeerida eelarve täitmisega seotud ülesandeid sobiva tegutsemis- ja finantssuutlikkusega mittetulundusühendustele komisjoni suhtes kohaldatavate tingimustega samaväärsetel tingimustel.
         AKV riigid ning ülemeremaad ja -territooriumid võivad anda eelarve täitmise ülesandeid edasi ka oma osakondade piires ja teenuslepingu alusel eraõiguslikele asutustele. Kõnealused asutused valitakse avatud, läbipaistva, proportsionaalse ja mittediskrimineeriva menetluse alusel, vältides huvide konflikte. Teenuslepingu tingimused määratakse kindlaks rahastamislepingus.
         4.   Kui EAFi rakendatakse kaudse eelarve täitmise raames koos AKV riikide või ülemeremaade ja -territooriumidega, siis komisjon, ilma et see piiraks avaliku sektori hankija rollis olevate AKV riikide või ülemeremaade ja -territooriumide kohustusi:
         
                     a)
                  
                  
                     nõuab vastavalt määruse (EL, Euratom) nr 966/2012 artiklile 80 vajaduse korral maksmisele kuuluvad summad abisaajalt sisse, sealhulgas otsuse alusel, mis jõustatakse tingimustel, mis on sätestatud ELi toimimise lepingu artiklis 299;
                  
               
                     b)
                  
                  
                     võib, kui asjaolud nõuavad, määrata haldus- ja/või finantskaristusi tingimustel, mis on sätestatud määruse (EL, Euratom) nr 966/2012 artiklis 109.
                  
               Rahastamisleping sisaldab selleks sätteid komisjoni ning AKV riigi või ülemeremaa või -territooriumi koostöö kohta.
         5.   Liidu rahalist abi võib anda toetusena rahvusvahelistele, piirkondlikele või riiklikele fondidele, näiteks fondidele, mille on loonud või mida haldavad EIP, liikmesriigid, partnerriigid ja -piirkonnad või rahvusvahelised organisatsioonid, et suurendada mitme rahastaja poolset ühisrahastamist, või mille on rajanud üks või mitu rahastajat projektide ühiseks rakendamiseks.
         Kui see on asjakohane, edendatakse liidu finantsasutuste vastastikust juurdepääsu muude organisatsioonide loodud rahastamisvahenditele.
         
            IV JAOTIS
         
         
            
               Finantsjuhtimises osalejad
            
         
         Artikkel 18
         Üldsätted finantsjuhtimises osalejate ja nende vastutuse kohta
         1.   Komisjon tagab igale finantsjuhtimises osalejale ülesannete täitmiseks vajalikud vahendid ning lepingu, kus on üksikasjalikult määratletud osaleja ülesanded, õigused ja kohustused.
         2.   Kohaldatakse määruse (EL, Euratom) nr 966/2012 artiklit 64 ülesannete lahususe kohta.
         3.   Määruse (EL, Euratom) nr 966/2012 esimese osa IV jaotise peatükki IV finantsjuhtimises osalejate vastutuse kohta kohaldatakse mutatis mutandis.
         Artikkel 19
         Eelarvevahendite käsutaja
         1.   Kohaldatakse määruse (EL, Euratom) nr 966/2012 artikleid 65, 66 ja 67, milles käsitletakse vastavalt eelarvevahendite käsutajat, tema volitusi ja ülesandeid ning liidu delegatsioonide juhtide volitusi ja ülesandeid.
         Määruse (EL, Euratom) nr 966/2012 artikli 66 lõikes 9 osutatud iga-aastane tegevusaruanne hõlmab lisana tabeleid, milles esitatakse eraldiste, riikide, territooriumide, piirkondade või allpiirkondade kaupa eelarveaasta kulukohustuste, assigneeritud summade ja tehtud maksete kogusummad ning koondsummad alates vastava EAFi avamisest.
         2.   Kui komisjoni vastutav eelarvevahendite käsutaja saab teada probleemidest EAFi vahendite haldamisega seotud menetlustes, võtab ta koos määratud riikliku, piirkondliku, AKV-sisese või territoriaalse eelarvevahendite käsutajaga olukorra parandamiseks ühendust kõigi vajalike isikutega ning võtab mis tahes vajalikke meetmeid. Kui riiklik, piirkondlik, AKV-sisene või territoriaalne eelarvevahendite käsutaja ei täida või ei suuda täita talle AKV-EÜ koostöölepingu või ülemeremaade ja -territooriumide assotsieerimise otsusega määratud ülesandeid, võib komisjoni vastutav eelarvevahendite käsutaja asuda ajutiselt eelnimetatu kohale ning tegutseda tema nimel ja eest; sellisel juhul võib komisjon saada tekkinud täiendava halduskoormuse eest hüvitist asjaomasele AKV riigile või ülemeremaale või -territooriumile eraldatud vahenditest.
         Artikkel 20
         Peaarvepidaja
         1.   EAFi peaarvepidajaks on komisjoni peaarvepidaja.
         2.   Kohaldatakse määruse (EL, Euratom) nr 966/2012 artiklit 68, välja arvatud selle lõike 1 teine lõik, ja artiklit 69, milles käsitletakse vastavalt peaarvepidaja volitusi ja ülesandeid ning volitusi, mida peaarvepidaja võib delegeerida. Delegeeritud määruse (EL) nr 1268/2012 artiklit 54 ja artikli 57 lõiget 3 ning artikli 58 lõike 5 teist lõiku ja artikli 58 lõiget 6 ei kohaldata.
         
            V JAOTIS
         
         
            
               Tulutoimingud
            
         
         Artikkel 21
         Aastane osamaks ja selle osad
         1.   Kooskõlas 10. EAFi sisekokkuleppe artikliga 7 määratakse aastase osamaksu ülemmäär N + 2 aastaks ja aastane osamaks N + 1 aastaks ning selle maksmine kolmes osas kindlaks käesoleva artikli lõigetes 2–7 sätestatud korra kohaselt.
         Iga liikmesriigi makstavad osamaksu osad kehtestatakse selliselt, et need oleksid proportsionaalsed asjaomase liikmesriigi poolt EAFi makstavate osamaksudega, mis on sätestatud 10. EAFi sisekokkuleppe artikli 1 lõikes 2.
         2.   Komisjon esitab N aasta 15. oktoobriks ettepaneku, mis sätestab:
         
                     a)
                  
                  
                     aastase osamaksu ülemmäär N + 2 aastaks;
                  
               
                     b)
                  
                  
                     aastane osamaks N + 1 aastaks;
                  
               
                     c)
                  
                  
                     N + 1 aasta osamaksu esimese osa suurus;
                  
               
                     d)
                  
                  
                     statistilisel lähenemisel põhinev hinnanguline mittesiduv prognoos aastate N + 3 ja N + 4 eeldatava aastase osamaksu kohta.
                  
               Nõukogu teeb kõnealuse ettepaneku suhtes otsuse N aasta 15. novembriks.
         Liikmesriigid maksavad N + 1 aasta osamaksu esimese osa hiljemalt N + 1 aasta 21. jaanuariks.
         3.   Komisjon esitab N + 1 aasta 15. juuniks ettepaneku, mis sätestab:
         
                     a)
                  
                  
                     N + 1 aasta osamaksu teise osa suurus;
                  
               
                     b)
                  
                  
                     N + 1 aasta osamaks, mida on muudetud vastavalt tegelikele vajadustele, juhtudel kui aastane osamaks erineb tegelikest vajadustest vastavalt 10. EAFi sisekokkuleppe artikli 7 lõikele 3.
                  
               Nõukogu teeb ettepaneku suhtes otsuse hiljemalt 21 kalendripäeva möödudes pärast komisjoni ettepaneku esitamist.
         Liikmesriigid maksavad osamaksu teise osa hiljemalt 21 kalendripäeva möödudes pärast nõukogu otsuse vastuvõtmist.
         4.   Võttes arvesse EIP prognoose investeerimisrahastu haldamise ja toimingute, sealhulgas EIP rakendatavate intressitoetuste kohta, koostab komisjon N + 1 aasta 15. juuniks kulukohustuste ja maksete ning N aastal makstud ja N + 1 aastal ning N + 2 aastal nõutavate aastaste osamaksude summa kalkulatsiooni ja edastab selle nõukogule. Komisjon esitab liikmesriikide aastased osamaksud ning samuti EAFist veel maksta oleva summa, tehes vahet EIP ja komisjoni osal. N + 1 ja N + 2 aasta määrade aluseks on suutlikkus tagada tegelikult ettepanekule vastav vahendite tase, püüdes samal ajal vältida märkimisväärseid erinevusi eri aastate vahel ja märkimisväärset eelarveaasta lõppsaldot.
         5.   Komisjon esitab N + 1 aasta 10. oktoobriks ettepaneku, mis sätestab:
         
                     a)
                  
                  
                     N + 1 aasta osamaksu kolmanda osa suurus;
                  
               
                     b)
                  
                  
                     N + 1 aasta osamaks, mida on muudetud vastavalt tegelikele vajadustele, juhtudel kui aastane osamaks erineb tegelikest vajadustest vastavalt 10. EAFi sisekokkuleppe artikli 7 lõikele 3.
                  
               Nõukogu teeb ettepaneku suhtes otsuse hiljemalt 21 kalendripäeva möödudes pärast komisjoni ettepaneku esitamist.
         Liikmesriigid maksavad osamaksu kolmanda osa hiljemalt 21 kalendripäeva möödudes pärast nõukogu otsuse vastuvõtmist.
         6.   Teatava aasta osamaksu osade kogusumma ei või ületada kõnealuseks aastaks määratud aastase osamaksu suurust. Aastase osamaksu suurus ei või ületada selleks aastaks määratud ülemmäära. Ülemmäära ei või suurendada, välja arvatud 10. EAFi sisekokkuleppe artikli 7 lõike 4 kohaselt. Ülemmäära võimalik suurendamine lisatakse käesoleva artikli lõigetes 2, 3 ja 5 nimetatud ettepanekutesse.
         7.   N + 2 aastal iga liikmesriigi poolt makstava aastase osamaksu ülemmäär, N + 1 aasta aastane osamaks ja osamaksu osad sisaldavad järgmist:
         
                     a)
                  
                  
                     komisjoni poolt hallatav summa ja
                  
               
                     b)
                  
                  
                     EIP poolt hallatav summa, sealhulgas tema hallatavad intressitoetused.
                  
               Artikkel 22
         Osamaksude maksmine
         1.   Osamaksunõuetega kustutatakse kõigepealt järjestikku varasemate EAFide jaoks ette nähtud summad.
         2.   Liikmesriikide osamaksud esitatakse ja tasutakse eurodes.
         3.   Artikli 21 lõike 7 punktis a osutatud osamaksu kannab iga liikmesriik erikontole nimega „Euroopa Komisjon — Euroopa Arengufond”, mis on avatud asjaomase liikmesriigi keskpangas või tema määratud finantsasutuses. Osamaksude summad jäävad neile erikontodele, kuni on tarvis teha makseid. Komisjon püüab kõik raha väljavõtmised erikontodelt teha nii, et neil kontodel olevad vahendid jaguneksid alati vastavalt 10. EAFi sisekokkuleppe artikli 1 lõike 2 punktis a esitatud osamaksude jaotusele.
         Iga liikmesriik kannab käesoleva määruse artikli 21 lõike 7 punktis b osutatud osamaksu üle kooskõlas artikli 53 lõikega 1.
         Artikkel 23
         Üle kandmata osamaksusummadelt kogunev intress
         1.   Artikli 21 lõigetes 2, 3 ja 5 sätestatud tähtaegade möödumisel on asjaomane liikmesriik kohustatud tasuma intressi järgmistel tingimustel:
         
                     a)
                  
                  
                     intressimäär vastab Euroopa Keskpanga põhiliste refinantseerimistoimingute puhul kohaldatavale Euroopa Liidu Teataja C-seerias avaldatud intressimäärale, mis kehtib selle kuu esimesel kalendripäeval, mil tähtaeg möödub, ning millele lisandub kaks protsendipunkti. Intressimäärale lisandub veerand protsendipunkti iga viivitatud kuu kohta;
                  
               
                     b)
                  
                  
                     intressi makstakse ajavahemiku eest, mis algab maksetähtpäevale järgneval kalendripäeval ja lõpeb maksmiskuupäeval.
                  
               2.   Artikli 21 lõike 7 punktis a osutatud osamaksu intress kantakse ühele 10. EAFi sisekokkuleppe artikli 1 lõikes 6 sätestatud kontodest.
         Artikli 21 lõike 7 punktis b osutatud osamaksu intress kantakse üle investeerimisrahastusse kooskõlas artikli 53 lõikega 1.
         Artikkel 24
         Üle kandmata osamaksude sissenõudmine
         AKV-EÜ koostöölepingus esitatud finantsprotokolli kehtivusaja lõppedes esitavad komisjon ja EIP vajaduse korral käesolevas määruses sätestatud tingimuste kohase nõude selle osamaksude osa kohta, mille liikmesriigid on veel kohustatud tasuma käesoleva määruse artikli 21 alusel.
         Artikkel 25
         Muud tulutoimingud
         1.   Kohaldatakse määruse (EL, Euratom) nr 966/2012 artikleid 77–79, artikli 80 lõikeid 1 ja 2 ning artikleid 81–82, milles käsitletakse saadaolevate summade eelarvestust, saadaolevate summade kindlaksmääramist, sissenõudmise kinnitamist ja eeskirju, liidu nõuete aegumistähtaegu ja käsitlemist liikmesriikides. Sissenõudmine võib toimuda komisjoni otsusega, mis jõustatakse vastavalt ELi toimimise lepingu artiklile 299.
         2.   Vastavalt määruse (EL, Euratom) nr 966/2012 artikli 77 lõikele 3 ja artikli 78 lõikele 2 tuleb viidet omavahenditele mõista viitena liikmesriigi osamaksudele, mis on kindlaks määratud käesoleva määruse artiklis 21.
         3.   Eurodes väljendatud sissenõuete suhtes kohaldatakse delegeeritud määruse (EL) nr 1268/2012 artikli 83 lõiget 2. Kohalikus vääringus sissenõuete suhtes kohaldatakse seda, kasutades asjaomast vääringut emiteeriva riigi keskpanga intressimäära, mis kehtis sissenõudekorralduse esitamise kuu esimesel kalendripäeval.
         4.   Vastavalt delegeeritud määruse (EL) nr 1268/2012 artikli 84 lõikele 3, koostatakse nõuete loetelu EAFi kohta eraldi ja see lisatakse käesoleva määruse artikli 44 lõikes 2 osutatud aruandesse.
         5.   Delegeeritud määruse (EL) nr 1268/2012 artikleid 85 ja 90 ei kohaldata.
         
            VI JAOTIS
         
         
            
               Kulutoimingud
            
         
         Artikkel 26
         Rahastamisotsus
         Kulukohustusele eelneb komisjoni poolt vastuvõetud rahastamisotsus.
         Kohaldatakse määruse (EL, Euratom) nr 966/2012 artiklit 84, välja arvatud selle lõige 2.
         Artikkel 27
         Kulukohustuste suhtes kohaldatavad eeskirjad
         1.   Kohaldatakse määruse (EL, Euratom) nr 966/2012 artiklit 85, välja arvatud selle lõike 3 punkt c, artikleid 86, 87 ja 185 ning artikli 189 lõikeid 1 ja 2, milles käsitletakse kulukohustusi ja välismeetmete rakendamist. Delegeeritud määruse (EL) nr 1268/2012 artikli 95 lõiget 2, artikli 97 lõike 1 punkte a ja e ning artiklit 98 ei kohaldata.
         2.   Seoses määruse (EL, Euratom) nr 966/2012 artikli 189 lõike 2 kohaldamisega võidakse meetmeid rakendavate üksiklepingute ja toetuslepingute sõlmimise perioodi pikendada kauemaks kui kolm aastat pärast rahastamislepingu sõlmimist, juhul kui AKV riigid ning ülemeremaad ja -territooriumid delegeerivad eelarve täitmise ülesanded vastavalt käesoleva määruse artikli 17 lõikele 3.
         3.   Kui EAFi vahendeid rakendatakse kaudse eelarve täitmise raames koos AKV riikide või ülemeremaade ja -territooriumidega, võib vastutav eelarvevahendite käsutaja, olles põhjenduse heaks kiitnud, pikendada määruse (EL, Euratom) nr 966/2012 artikli 86 lõike 5 kolmandas lõigus osutatud kaheaastast ning nimetatud määruse artikli 189 lõike 2 teises lõigus osutatud kolmeaastast perioodi.
         4.   Käesoleva artikli lõikes 3 osutatud pikendatud perioodide või määruse (EL, Euratom) nr 966/2012 artikli 86 lõike 5 kolmandas lõigus ja artikli 189 lõike 2 teises lõigus osutatud perioodide lõppemisel vabastatakse kasutamata jäänud jäägid.
         5.   Kui meetmed võetakse AKV-EÜ koostöölepingu artikli 96 ja 97 alusel, võidakse käesoleva artikli lõikes 3 osutatud pikendatud perioodid või määruse (EL, Euratom) nr 966/2012 artikli 86 lõike 5 kolmandas lõigus ja artikli 189 lõike 2 teises lõigus osutatud perioodid peatada.
         6.   Määruse (EL, Euratom) nr 966/2012 artikli 87 lõike 1 punkti c ja lõike 2 punkti b kohaldamisel hinnatakse nõuetele vastavust ja õiguspärasust asjaomaste sätete, eelkõige aluslepingute, AKV-EÜ koostöölepingu, ülemeremaade ja -territooriumide assotsieerimise otsuse, 10. EAFi sisekokkuleppe ja käesoleva määruse ning kõigi nende sätete rakendamiseks vastu võetud õigusaktide alusel.
         7.   Iga juriidilise kohustusega nähakse komisjonile ja kontrollikojale selgesõnaliselt ette õigus kontrollida ja auditeerida ning OLAFile õigus uurida dokumentide põhjal ja kohapeal kõiki EAFist vahendeid saanud abisaajaid, töövõtjaid ja alltöövõtjaid.
         Artikkel 28
         Kulude tõendamine, kinnitamine ja maksmine
         Kohaldatakse määruse (EL, Euratom) nr 966/2012 artikleid 88, 89 ja 90, välja arvatud viimase lõike 4 teine lõik, artiklit 91 ja artikli 184 lõiget 4.
         Artikkel 29
         Maksmistähtajad
         1.   Kui lõikes 2 ei ole ette nähtud teisiti, kohaldatakse komisjoni poolt tehtavate maksete suhtes määruse (EL, Euratom) nr 966/2012 artiklit 92.
         2.   Kui EAFi rakendatakse kaudse eelarve täitmise raames koos AKV riikide või ülemeremaade ja -territooriumidega ning komisjon teostab makseid nende nimel, kohaldatakse määruse (EL, Euratom) nr 966/2012 artikli 92 lõike 1 punktis b osutatud tähtaega kõigi maksete suhtes, mida ei ole nimetatud selle lõike punktis a. Rahastamisleping sisaldab vajalikke sätteid avaliku sektori hankija õigeaegse koostöö tagamiseks.
         3.   Nõuded seoses hilinenud maksetega, mille eest vastutab komisjon, kaetakse 10. EAFi sisekokkuleppe artikli 1 lõikes 6 osutatud kontolt või kontodelt.
         
            VII JAOTIS
         
         
            
               Mitmesugused rakendussätted
            
         
         Artikkel 30
         Siseaudiitor
         EAFi siseaudiitoriks on komisjoni siseaudiitor. Kohaldatakse määruse (EL, Euratom) nr 966/2012 artikleid 99 ja 100.
         Artikkel 31
         IT-süsteemid, elektroonilised ülekanded ja e-haldus
         Määruse (EL, Euratom) nr 966/2012 artikleid 93, 94 ja 95, milles käsitletakse toimingute ja dokumentide elektroonilist haldust, kohaldatakse mutatis mutandis.
         Artikkel 32
         Hea haldus ja õiguskaitse
         Kohaldatakse määruse (EL, Euratom) nr 966/2012 artikleid 96 ja 97.
         Artikkel 33
         Menetlusest kõrvalejätmise juhtumeid sisaldava keskandmebaasi kasutamine
         EAFi rakendamiseks kasutatakse määruse (EL, Euratom) nr 966/2012 artikli 108 lõike 1 alusel loodud menetlusest kõrvalejätmise juhtumeid sisaldavat keskandmebaasi, mis hõlmab andmeid taotlejate ja pakkujate ning taotlejate ja toetusesaajate kohta, kes on mõnes artiklis 106, artikli 109 lõike 1 esimese lõigu punktis b ja artikli 109 lõike 2 punktis a nimetatud olukorras.
         Määruse (EL, Euratom) nr 966/2012 artikli 108 lõikeid 2 ja 5 ning delegeeritud määruse (EL) nr 1268/2012 artikleid 142 ja 144, milles käsitletakse menetlusest kõrvalejätmise juhtumeid sisaldava keskandmebaasi kasutamist ja sellele juurdepääsu, kohaldatakse mutatis mutandis.
         Vastavalt määruse (EL, Euratom) nr 966/2012 artikli 108 lõikele 2 hõlmavad liidu finantshuvid EAFi rakendamist.
         Artikkel 34
         Halduskokkulepped Euroopa välisteenistusega
         Euroopa välisteenistus ja komisjon võivad kokku leppida üksikasjaliku korra, et lihtsustada 10. EAFi sisekokkuleppe artikli 6 kohaste EAFiga seotud kulude katteks reserveeritud vahendite kasutamist liidu delegatsioonide poolt.
         
            VIII JAOTIS
         
         
            
               Rahastamisvormid
            
         
         Artikkel 35
         Üldsätted rahastamisvormide kohta
         1.   Rahalise abi andmiseks käesoleva jaotise raames, võib liidu, AKV riikide ning ülemeremaade ja -territooriumide koostöö toimuda muu hulgas järgmistes vormides:
         
                     a)
                  
                  
                     kolmepoolsed kokkulepped, mille kaudu liit koordineerib AKV riigile, ülemeremaale või -territooriumile või nende piirkonnale antavat abi mis tahes kolmanda riigiga;
                  
               
                     b)
                  
                  
                     halduskoostöö meetmed, näiteks liikmesriigi või äärepoolseima piirkonna ja AKV riigi või ülemeremaa või -territooriumi või nende piirkonna avalik-õiguslike asutuste, kohalike asutuste, riigiasutuste või avalikke teenuseid osutavate eraõiguslike üksuste vaheline mestimine, samuti liikmesriikide lähetatud avaliku sektori eksperte ning nende piirkondlikke ja kohalikke ametiasutusi hõlmavad koostöömeetmed;
                  
               
                     c)
                  
                  
                     valdkondlikud programmid sihipäraseks suutlikkuse suurendamiseks AKV riigis, ülemeremaal või -territooriumil või nende piirkonnas ning neile antav lühiajaline tehniline abi ja nõu, samuti valitsemistava ja avaliku sektori reformi alaste eriteadmiste ja -pädevustega jätkusuutlike keskuste toetamine;
                  
               
                     d)
                  
                  
                     toetus avaliku ja erasektori partnerluse loomiseks ja haldamiseks vajalike kulude rahastamiseks;
                  
               
                     e)
                  
                  
                     valdkondliku poliitika toetusprogrammid, millega liit toetab AKV riigi või ülemeremaa või -territooriumi valdkondlikku programmi, või
                  
               
                     f)
                  
                  
                     intressitoetused vastavalt artiklile 37.
                  
               2.   Lisaks artiklites 36–42 ette nähtud rahastamisvormidele võidakse rahalist abi anda:
         
                     a)
                  
                  
                     võlakergendusena rahvusvaheliselt kokkulepitud võlakergendusprogrammide alusel;
                  
               
                     b)
                  
                  
                     erandjuhul valdkondlike ja üldiste impordikavadena, mis võivad esineda järgmisel kujul:
                     
                                 —
                              
                              
                                 valdkondlikud mitterahalised impordikavad;
                              
                           
                                 —
                              
                              
                                 valdkondlikud impordikavad, mis hõlmavad valuutaabi vastava valdkonna impordi rahastamiseks või
                              
                           
                                 —
                              
                              
                                 üldised impordikavad, mis hõlmavad valuutaabi mitmesuguseid tooteid hõlmava üldimpordi rahastamiseks.
                              
                           
               3.   Rahalist abi võib anda ka toetusena rahvusvahelistele, piirkondlikele või riiklikele fondidele, näiteks fondidele, mille on loonud või mida haldavad Euroopa Investeerimispank, liikmesriigid või AKV riigid või ülemeremaad ja -territooriumid ja nende piirkonnad või rahvusvahelised organisatsioonid, et suurendada mitme rahastaja poolset ühisrahastamist, või mille on rajanud üks või mitu rahastajat projektide ühiseks rakendamiseks.
         Kui see on asjakohane, edendatakse liidu finantsasutuste vastastikust juurdepääsu muude organisatsioonide loodud rahastamisvahenditele.
         4.   Toetades üleminekut ja reforme AKV riikides ning ülemeremaadel ja -territooriumidel, tugineb liit liikmesriikide kogemustele ja õppetundidele ning annab nende kohta teavet.
         Artikkel 36
         Hanked
         1.   Kohaldatakse määruse (EL, Euratom) nr 966/2012 artiklit 101, milles määratletakse avaliku hanke lepingud.
         2.   Avaliku sektori hankijaiks käesoleva määruse tähenduses on:
         
                     a)
                  
                  
                     komisjon ühe või mitme AKV riigi või ülemeremaa või -territooriumi nimel ja arvel;
                  
               
                     b)
                  
                  
                     määruse (EL, Euratom) nr 966/2012 artiklis 185 osutatud üksused ja isikud, kellele on delegeeritud asjaomased eelarve täitmisega seotud ülesanded.
                  
               3.   Käesoleva artikli lõikes 2 osutatud hankijate poolt või nende nimel sõlmitud hankelepingute suhtes kohaldatakse määruse (EL, Euratom) nr 966/2012 esimese osa V jaotise peatüki 1 ja teise osa IV jaotise peatüki 3 sätteid, välja arvatud:
         
                     a)
                  
                  
                     määruse (EL, Euratom) nr 966/2012 artikkel 103, artikli 104 lõike 1 teine lõik ja artikkel 111;
                  
               
                     b)
                  
                  
                     delegeeritud määruse (EL) nr 1268/2012 artikli 127 lõiked 3 ja 4, artikkel 128, artiklid 134–137, artikli 139 lõiked 3–6, artikli 148 lõige 4, artikli 151 lõige 2, artikkel 160, artikkel 164, artikli 260 teine lause ning artikkel 262.
                  
               Kinnisvaralepingute suhtes kohaldatakse delegeeritud määruse (EL) nr 1268/2012 artikli 124 lõiget 2.
         Käesoleva lõike esimest lõiku ei kohaldata eespool käesoleva määruse lõike 2 punktis b osutatud hankijate suhtes, kui komisjon on määruse (EL, Euratom) nr 966/2012 artiklis 61 osutatud eelkontrollide järel lubanud neil kasutada nende oma hankemenetlusi.
         4.   Komisjoni enda sõlmitud hankelepingute ning kriisiohjamis-, kodanikukaitse- ja humanitaarabioperatsioonidega seotud rakendusmeetmete suhtes kohaldatakse määruse (EL, Euratom) nr 966/2012 esimese osa V jaotise sätteid.
         5.   Juhul kui ei täideta lõikes 3 osutatud menetlusi, ei ole asjaomaste toimingute kulud EAFist rahastamiseks kõlblikud.
         6.   Lõikes 3 osutatud hankemenetlused sätestatakse rahastamislepingus.
         7.   Delegeeritud määruse (EL) nr 1268/2012 artikli 263 lõike 1 punkti a kohaldamisel on:
         
                     a)
                  
                  
                     „eelteade” teade, millega hankija teeb suunavalt teatavaks selliste lepingute ja raamlepingute hinnangulise kogumaksumuse ja eseme, mille ta eelarveaasta jooksul sõlmida kavatseb, välja arvatud väljakuulutamiseta läbirääkimistega hankemenetluse teel sõlmitavate lepingute puhul;
                  
               
                     b)
                  
                  
                     „hanketeade” teade, mille abil hankija teeb teatavaks kavatsuse alustada menetlust lepingu või raamlepingu sõlmimiseks või delegeeritud määruse (EL) nr 1268/2012 artikli 131 kohase dünaamilise hankesüsteemi loomiseks;
                  
               
                     c)
                  
                  
                     „hankelepingu sõlmimise teade” teade, milles esitatakse lepingute, raamlepingute või dünaamilisel hankesüsteemil põhinevate lepingute sõlmimise menetluse tulemused.
                  
               Artikkel 37
         Toetused
         1.   Kui käesoleva artikli lõigetes 2 ja 3 ei ole ette nähtud teisiti, kohaldatakse määruse (EL, Euratom) nr 966/2012 esimese osa VI jaotist ja artiklit 192.
         2.   Toetused on EAFist annetustena antavad rahalised otsetoetused, mille abil rahastatakse:
         
                     a)
                  
                  
                     meedet, mille eesmärk on saavutada AKV-EÜ koostöölepingu, ülemeremaade ja -territooriumide assotsieerimise otsuse või nimetatud lepingu või otsuse kohaselt vastu võetud programmi või projekti eesmärk, või
                  
               
                     b)
                  
                  
                     punktis a osutatud eesmärki saavutada püüdva asutuse toimimist.
                  
               Toetust punkti a tähenduses võidakse anda määruse (EL, Euratom) nr 966/2012 artikli 208 lõikes 1 osutatud asutustele.
         3.   Töötades AKV riikide ning ülemeremaade ja -territooriumide sidusrühmadega võtab komisjon rahastamise viisi, osaluse liigi, toetuse andmise korra ja toetuste haldamise haldussätete kindlaksmääramisel arvesse nende riikide ja territooriumide eripära, sealhulgas vajadusi ja konteksti, et ulatuda võimalikult laia AKV riikide ning ülemeremaade ja -territooriumide sidusrühmade ringini ja nende vajadustele kõige paremini vastata ning saavutada kõige tõhusamal võimalikul viisil AKV-EÜ koostöölepingu või ülemeremaade ja -territooriumide assotsieerimise otsuse eesmärgid. Innustatakse kasutama teatavaid rahastamisviise, näiteks partnerluslepingud, rahaline toetus kolmandatele isikutele, otserahastamine või piiratud rahastamiskõlblikkusega pakkumiskutsed või ühekordsed maksed.
         4.   Toetusteks käesoleva määruse tähenduses ei ole:
         
                     a)
                  
                  
                     määruse (EL, Euratom) nr 966/2012 artikli 121 lõike 2 punktides b–f, h ja i osutatud kulukategooriad;
                  
               
                     b)
                  
                  
                     käesoleva määruse artikli 35 lõikes 2 osutatud rahaline abi.
                  
               5.   Delegeeritud määruse (EL) nr 1268/2012 artikleid 175 ja 177 ei kohaldata.
         Artikkel 38
         Auhinnad
         Kohaldatakse määruse (EL, Euratom) nr 966/2012 esimese osa VII jaotist, välja arvatud selle artikli 138 lõike 2 teine lõik.
         Artikkel 39
         Eelarvetoetus
         Kohaldatakse määruse (EL, Euratom) nr 966/2012 artiklit 186.
         Liidu üldine või valdkondlik eelarvetoetus põhineb vastastikusel vastutusel ja ühisel pühendumusel üldistele väärtustele ning selle eesmärk on tugevdada liidu ja AKV riikide või ülemeremaade või -territooriumide lepingulisi partnerlusi, et edendada demokraatiat, inimõigusi ja õigusriigi põhimõtteid, toetada jätkusuutlikku ja kaasavat majanduskasvu ning kaotada vaesus.
         Iga otsus anda eelarvetoetust peab põhinema liidu kokkulepitud eelarvetoetuse poliitikal, selgetel kõlblikkuskriteeriumidel ning ohtude ja kasude hoolikal hindamisel.
         Sellise otsuse üks peamistest määravatest teguritest on AKV riikide ning ülemeremaade ja -territooriumide pühendumuse ning nende edusammude hindamine demokraatia, inimõiguste ja õigusriigi põhimõtete valdkonnas. Eelarvetoetus diferentseeritakse, et reageerida paremini AKV riikide ning ülemeremaade ja -territooriumide poliitilisele, majanduslikule ja sotsiaalsele kontekstile, võttes arvesse ebakindlaid olukordi.
         Komisjon määratleb eelarvetoetuse andmisel selgelt oma tingimused ja jälgib nende täitmist, samuti toetab komisjon parlamentaarse kontrolli ja auditivõime arendamist ning suurendab läbipaistvust ja teabe kättesaadavust avalikkusele.
         Eelarvetoetuse väljamaksmine sõltub AKV riikide ning ülemeremaade ja -territooriumidega kokku lepitud eesmärkide saavutamisel tehtud edusammudest.
         Eelarvetoetuse andmisel ülemeremaadele ja -territooriumidele võetakse arvesse nende institutsioonilisi sidemeid asjaomase liikmesriigiga.
         Artikkel 40
         Rahastamisvahendid
         Rahastamisvahendeid võidakse luua artiklis 26 osutatud rahastamisotsustega. Need on võimaluse korral alati Euroopa Investeerimispanga, mitmepoolse Euroopa finantsasutuse, näiteks Euroopa Rekonstruktsiooni- ja Arengupanga, või kahepoolse Euroopa finantsasutuse, näiteks kahepoolse arengupanga juhtimisel ning võimalik, et ühendatud täiendavate toetustega muudest allikatest.
         Komisjon võib rakendada rahastamisvahendeid kas otsese või kaudse eelarve täitmise raames, delegeerides viimasel juhul eelarve täitmisega seotud ülesanded määruse (EL, Euratom) nr 966/2012 artikli 58 lõike 1 punkti c alapunktide ii, iii, v ja vi kohastele üksustele. Nimetatud üksused peavad täitma määruse (EL, Euratom) nr 966/2012 nõuded ja vastama liidu eesmärkidele, normidele ja poliitikale ning lähtuma liidu vahendite kasutamisel ja selle kohta aru andmisel parimatest tavadest.
         Määruse (EL, Euratom) nr 966/2012 artikli 60 lõikes 2 sätestatud kriteeriume täitvaid üksusi peetakse nimetatud määruse artiklis 139 osutatud valikukriteeriumitele vastavaks. Kohaldatakse määruse (EL, Euratom) nr 966/2012 esimese osa VIII jaotist, välja arvatud artikli 139 lõige 1, lõike 4 esimene lõik ja lõige 5.
         Rahastamisvahendeid võidakse rühmitada rakendus- ja aruandluse otstarbel eri rahastutesse.
         Artikkel 41
         Eksperdid
         Kohaldatakse määruse (EL, Euratom) nr 966/2012 artikli 204 teist lõiku ja delegeeritud määruse (EL) nr 1268/2012 artiklit 287, milles käsitletakse tasustatud väliseksperte.
         Artikkel 42
         Liidu usaldusfondid
         1.   Kui käesoleva artikli lõikes 2 ei ole ette nähtud teisiti, kohaldatakse määruse (EL, Euratom) nr 966/2012 artiklit 187.
         2.   Määruse (EL, Euratom) nr 966/2012 artikli 187 lõike 8 kohaldamisel on pädev komitee 10. EAFi sisekokkuleppe artiklis 8 osutatud komitee.
         
            IX JAOTIS
         
         
            
               Raamatupidamise aastaaruande esitamine ja raamatupidamisarvestus
            
         
         Artikkel 43
         EAFi raamatupidamisaruandlus
         1.   EAFi raamatupidamise aastaaruanne, mis kirjeldab tema finantsseisundit iga aasta 31. detsembri seisuga, sisaldab:
         
                     a)
                  
                  
                     raamatupidamisaruandeid,
                  
               
                     b)
                  
                  
                     rakendamisaruannet.
                  
               Vastavalt artiklile 57 lisatakse raamatupidamisaruannetele EIP esitatud teave.
         2.   Peaarvepidaja saadab esialgse raamatupidamisaruande järgmise aasta 31. märtsiks kontrollikojale.
         3.   Kontrollikoda esitab järgmise aasta 15. juuniks oma märkused esialgse raamatupidamisaruande selle osa kohta, mis käsitleb neid EAFi vahendeid, mille finantsjuhtimise eest vastutab komisjon, et komisjon saaks teha lõpliku raamatupidamisaruande koostamiseks vajalikud parandused.
         4.   Komisjon kiidab lõpliku raamatupidamisaruande heaks ja saadab selle Euroopa Parlamendile, nõukogule ja kontrollikojale hiljemalt järgmise aasta 31. juuliks.
         5.   Kohaldatakse määruse (EL, Euratom) nr 966/2012 artikli 148 lõike 3 teist lõiku.
         6.   Lõplik raamatupidamise aastaaruanne avaldatakse Euroopa Liidu Teatajas hiljemalt järgmise aasta 15. novembril koos kinnitava avaldusega, mille kontrollikoda on teinud kooskõlas artikliga 49.
         7.   Lõigetes 2 ja 4 nimetatud esialgse ja lõpliku raamatupidamisaruande võib saata elektrooniliselt.
         Artikkel 44
         Raamatupidamisaruanded ja rakendamisaruanne
         1.   Kohaldatakse määruse (EL, Euratom) nr 966/2012 artiklit 145.
         2.   Rakendamisaruande koostab vastutav eelarvevahendite käsutaja ja see edastatakse 15. märtsiks peaarvepidajale lisamiseks EAFi raamatupidamisaruannetesse. See peab andma õige ja õiglase ülevaate EAFi vahendite arvel tehtud tulu- ja kulutoimingutest. See koostatakse miljonites eurodes ja see sisaldab:
         
                     a)
                  
                  
                     eelarve täitmise ülevaadet, milles esitatakse kõik eelarveaasta tulu- ja kulutoimingud;
                  
               
                     b)
                  
                  
                     eelarve täitmise ülevaate lisa, millega täiendatakse ja kommenteeritakse ülevaates esitatud teavet.
                  
               3.   Eelarve täitmise ülevaade sisaldab järgmist:
         
                     a)
                  
                  
                     tabel, mis kirjeldab eraldistes eelnenud eelarveaasta jooksul toimunud muudatusi;
                  
               
                     b)
                  
                  
                     tabel, milles esitatakse jaotuste kaupa eelarveaasta kulukohustuste, assigneeritud summade ja maksete kogusummad ning koondsummad alates EAFi avamisest.
                  
               Artikkel 45
         Komisjoni ja EIP poolne järelevalve ja aruandlus
         1.   Komisjon ja EIP teostavad kumbki oma vastutusalas järelevalvet EAFi abi kasutamise üle AKV riikides, ülemeremaadel ja -territooriumidel ja muude abisaajate poolt ning EAFi vahenditest rahastatavate projektide rakendamise üle, pöörates erilist tähelepanu AKV-EÜ koostöölepingu artiklites 55 ja 56 ning ülemeremaade ja -territooriumide assotsieerimise otsuse vastavates sätetes nimetatud eesmärkide täitmisele.
         2.   EIP teavitab komisjoni korrapäraselt tema hallatavate EAFi vahenditest rahastatavate projektide rakendamisest, järgides investeerimisrahastu tegevussuunistes sätestatud korda.
         3.   Komisjon ja EIP annavad liikmesriikidele teavet EAFi vahendite rakendamise kohta, nagu nähakse ette rakendusmääruse artiklis 18. Komisjon saadab selle teabe kooskõlas 10. EAFi sisekokkuleppe artikli 11 lõikega 5 kontrollikojale.
         Artikkel 46
         Raamatupidamisarvestus
         Komisjoni hallatavate EAFi vahendite suhtes kohaldatakse määruse (EL, Euratom) nr 966/2012 artikli 143 lõikes 1 osutatud raamatupidamiseeskirju. Nimetatud eeskirju kohaldatakse EAFi suhtes, võttes arvesse tema tegevuse eripära.
         Käesoleva määruse artiklis 44 osutatud raamatupidamisaruannete suhtes kohaldatakse määruse (EL, Euratom) nr 966/2012 artiklis 144 sisalduvaid raamatupidamispõhimõtteid.
         Kohaldatakse määruse (EL, Euratom) nr 966/2012 artikleid 151, 153, 154 ja 155.
         Peaarvepidaja koostab ja kehtestab pärast vastutava eelarvevahendite käsutajaga konsulteerimist EAFi toimingute suhtes kohaldatava kontoplaani.
         Artikkel 47
         Eelarveline raamatupidamisarvestus
         1.   Eelarveline raamatupidamisarvestus annab üksikasjaliku ülevaate EAFi vahendite kasutamisest.
         2.   Eelarvelisse raamatupidamisarvestusse kirjendatakse kõik:
         
                     a)
                  
                  
                     assigneeringud ja EAFi vastavad vahendid;
                  
               
                     b)
                  
                  
                     kulukohustused;
                  
               
                     c)
                  
                  
                     eelarveaasta maksed ning
                  
               
                     d)
                  
                  
                     kindlaksmääratud võlad ja laekumised täies mahus ja ilma neid vastastikku kohandamata.
                  
               3.   Kui kohustused, maksed ja võlad esitatakse riikide vääringutes, peab raamatupidamisarvestuse süsteem vajadusel võimaldama need kirjendada nii riikide vääringutes kui ka eurodes.
         4.   Üldised kulukohustused kirjendatakse eurodes komisjoni poolt vastu võetud rahastamisotsuste väärtuse alusel. Üksikud kulukohustused kirjendatakse eurodes juriidiliste kohustuste väärtuse alusel. See väärtus sisaldab vajaduse korral:
         
                     a)
                  
                  
                     eraldist tagasimakstavate kulude tasumiseks tõendavate dokumentide esitamise korral;
                  
               
                     b)
                  
                  
                     eraldist EAFist rahastatavates lepingutes määratletud hinnamuutuste, koguste suurenemise ja ettenägematute kulude puhuks;
                  
               
                     c)
                  
                  
                     finantseraldist vahetuskursside kõikumiste puhuks.
                  
               5.   Kõiki kohustuste täitmist käsitlevaid raamatupidamisandmeid säilitatakse viis aastat alates artiklis 50 viidatud otsuse tegemisest, millega kiidetakse heaks EAFi vahendite kasutamine eelarveaastal, mil kohustus raamatupidamise seisukohalt täidetuks loeti.
         
            X JAOTIS
         
         
            
               Välisaudit ja eelarve täitmisele heakskiidu andmine
            
         
         Artikkel 48
         Välisaudit
         1.   Artikli 16 kohaselt komisjoni hallatavatest EAFi vahenditest rahastatavate toimingute osas teostab kontrollikoda oma volitusi vastavalt käesolevale artiklile ja artiklile 49.
         2.   Kohaldatakse määruse (EL, Euratom) nr 966/2012 artikleid 159, 160 ja 161, välja arvatud selle lõige 6, artiklit 162, välja arvatud selle lõike 3 esimene lause ja lõige 5, ning artiklit 163.
         3.   Määruse (EL, Euratom) nr 966/2012 artikli 159 lõike 1 kohaldamisel võtab kontrollikoda arvesse aluslepinguid, AKV-EÜ koostöölepingut, ülemeremaade ja -territooriumide assotsieerimise otsust, 10. EAFi sisekokkulepet, käesolevat määrust ja kõiki muid nende kohaselt vastu võetud õigusakte.
         4.   Määruse (EL, Euratom) nr 966/2012 artikli 162 lõike 1 esimeses lauses sätestatud tähtaeg on 15. juuni.
         5.   Kontrollikoda teavitatakse määruse (EL, Euratom) nr 966/2012 artikli 56 lõikes 1 osutatud sise-eeskirjadest, sealhulgas eelarvevahendite käsutaja määramisest, ning määruse (EL, Euratom) nr 966/2012 artiklis 69 osutatud delegeerimisdokumendist.
         6.   AKV riikide ning ülemeremaade ja -territooriumide auditeerimisasutusi innustatakse tegema kontrollikojaga tema üleskutsel koostööd.
         7.   Kontrollikoda võib liidu mõne teise institutsiooni taotlusel esitada arvamusi EAFiga seotud küsimustes.
         Artikkel 49
         Kinnitav avaldus
         Samal ajal määruse (EL, Euratom) nr 966/2012 artiklis 162 nimetatud aastaaruandega esitab kontrollikoda Euroopa Parlamendile ja nõukogule avalduse, mis kinnitab raamatupidamisaruannete usaldusväärsust ja nende aluseks olevate tehingute nõuetele vastavust ja õiguspärasust ning mis avaldatakse Euroopa Liidu Teatajas.
         Artikkel 50
         Eelarve täitmisele heakskiidu andmine komisjoni puhul
         1.   Eelarve täitmisele heakskiidu andmise otsus hõlmab artiklis 43 nimetatud raamatupidamisaruandeid, välja arvatud see osa, mille esitab vastavalt artiklile 57 EIP, ja see võetakse vastu vastavalt määruse (EL, Euratom) nr 966/2012 artiklile 164 ning artikli 165 lõigetele 2 ja 3. Määruse (EL, Euratom) nr 966/2012 artikli 164 lõikes 1 osutatud eelarve täitmise heakskiit antakse nende EAFi vahendite kohta N aastal, mida käesoleva määruse artikli 16 lõike 1 kohaselt haldab komisjon.
         2.   Eelarve täitmisele heakskiidu andmise otsus avaldatakse Euroopa Liidu Teatajas.
         3.   Kohaldatakse määruse (EL, Euratom) nr 966/2012 artikleid 166 ja 167.
         TEINE OSA
         
            INVESTEERIMISRAHASTU
         
         Artikkel 51
         Euroopa Investeerimispanga roll
         Kooskõlas käesoleva määruse teise osaga haldab EIP liidu nimel investeerimisrahastut ja viib läbi selle toiminguid, andes sealhulgas intressitoetusi ja tehnilist abi.
         Peale selle teostab EIP, kui see on asjakohane, muid toiminguid, mida rahastatakse 10. EAFi sisekokkuleppe artikli 4 kohaselt tema omavahenditest, millele võivad olla liidetud intressitoetused EAFi vahenditest.
         Käesoleva määruse teise osa rakendamise tulemusena ei teki komisjonil nõudeid ega kohustusi.
         Artikkel 52
         Investeerimisrahastu kulukohustuste ja maksete eelarvestus
         EIP saadab 10. EAFi sisekokkuleppe kohaselt igal aastal enne 1. septembrit komisjonile 10. EAFi sisekokkuleppe artikli 7 lõikes 1 osutatud kalkulatsiooni koostamiseks vajaliku kulukohustuste ja maksete prognoosi investeerimisrahastu toimingute, sealhulgas tema enda antavate intressitoetuste kohta. Vajaduse korral saadab EIP komisjonile kohustuste ja maksete ajakohastatud prognoosi. Prognooside edastamise kord määratletakse käesoleva määruse artikli 55 lõikes 4 osutatud halduslepingus.
         Artikkel 53
         Investeerimisrahastu osamaksude haldamine
         1.   Liikmesriigid tasuvad artikli 21 lõike 7 punktis b nimetatud ja nõukogu poolt kinnitatud osamaksud ilma saaja kuludeta EIP-le läbi erikonto, mille EIP avab investeerimisrahastu nimel vastavalt artikli 55 lõikes 4 sätestatud halduslepinguga ette nähtud üksikasjalikele eeskirjadele.
         2.   Välja arvatud juhul, kui nõukogu otsustab 10. EAFi sisekokkuleppe artikli 5 kohase EIP-le hüvitise maksmise osas teisiti, lisatakse tulud, mille EIP saab lõikes 1 nimetatud erikontode krediteerimisest, täiendavalt investeerimisrahastule ning neid võetakse arvesse artiklis 21 osutatud osamaksunõuete puhul.
         3.   EIP teostab lõikes 1 nimetatud summade sularahahaldust vastavalt artikli 55 lõikes 4 sätestatud halduslepinguga ette nähtud üksikasjalikele eeskirjadele.
         4.   Investeerimisrahastut hallatakse vastavalt AKV-EÜ koostöölepingus, ülemeremaade ja -territooriumide assotsieerimise otsuses, 10. EAFi sisekokkuleppes ja käesoleva määruse teises osas ette nähtud tingimustele.
         Artikkel 54
         Hüvitis EIP-le
         EIP-le makstakse täielikku hüvitist investeerimisrahastu toimingute haldamise eest. Nõukogu otsustab EIP-le hüvitise maksmise allikate ja mehhanismide üle vastavalt 10. EAFi sisekokkuleppe artikli 5 lõikele 4. Kõnealuse otsuse rakendusmeetmed lisatakse artikli 55 lõikes 4 sätestatud halduslepingule.
         Artikkel 55
         Investeerimisrahastu rakendamine
         1.   EIP poolt hallatavatest EAFi vahenditest rahastatavate rahastamisvahendite suhtes kohaldatakse EIP oma eeskirju.
         2.   Programmide või projektide puhul, mida kaasrahastavad liikmesriigid või nende täitevasutused ning mis vastavad 10. EAFi sisekokkuleppe artikli 10 lõikes 1 ja ülemeremaade ja -territooriumide assotsieerimise otsuse artiklis 83 ette nähtud ja rakendusmääruses sätestatud riikide koostööstrateegia ja programmdokumentide prioriteetidele, võib EIP delegeerida investeerimisrahastu rakendamise ülesanded liikmesriikidele või nende täitevasutustele.
         3.   EIP avaldab investeerimisrahastust rahalise toetuse saajate nimed, välja arvatud juhul, kui selline avalikustamine võib kahjustada saaja ärihuve, järgides konfidentsiaalsuse ja turvalisuse ja eelkõige isikuandmete kaitse nõudeid. Avalikustamise kriteeriumide ja üksikasjalikkuse juures võetakse arvesse asjaomase majandusharu ja investeerimisrahastu olemuse eripärasid.
         4.   Käesoleva osa üksikasjalikud rakenduseeskirjad kehtestatakse liitu esindava komisjoni ja EIP vahelise halduslepinguga.
         Artikkel 56
         Investeerimisrahastu aruandlus
         EIP teavitab komisjoni korrapäraselt investeerimisrahastu toimingutest, sealhulgas intressitoetustest, iga EIP-le tasutud osamaksunõude kasutamisest ning eelkõige kohustuste, lepingute ja maksete kvartalisummadest vastavalt artikli 55 lõikes 4 sätestatud halduslepinguga ette nähtud üksikasjalikele eeskirjadele.
         Artikkel 57
         Investeerimisrahastu raamatupidamisarvestus, raamatupidamisaruanded ja aastaaruanne
         1.   EIP peab investeerimisrahastu, sealhulgas tema rakendatavate ja EAFi vahenditest rahastatavate intressitoetuste kohta eraldi raamatupidamisarvestust, et tagada piisav kontrolljälg raha kõikide liikumiste kohta alates saamisest kuni väljamaksmiseni ning sellest edaspidi saadava tulu ning võimalike tagasimaksete kohta. EIP koostab vastavad raamatupidamisarvestuse eeskirjad ja meetodid vastavalt rahvusvahelistele raamatupidamisstandarditele ning teavitab nendest komisjoni ja liikmesriike.
         2.   Igal aastal saadab EIP nõukogule ja komisjonile aruande tema hallatavatest EAFi vahenditest rahastatavate toimingute rakendamise kohta, sealhulgas lõikes 1 osutatud eeskirjade ja meetodite kohaselt koostatud raamatupidamisaruanded ja artikli 44 lõikes 3 nimetatud andmed.
         Nende dokumentide projektid esitatakse hiljemalt järgmise eelarveaasta 28. veebruariks ning lõplikud versioonid 30. juuniks, et komisjonil oleks võimalik neid kasutada artiklis 43 nimetatud raamatupidamisaruande koostamiseks vastavalt 10. EAFi sisekokkuleppe artikli 11 lõikele 6. EIP esitab enda hallatavate vahendite kasutamise aruande komisjonile hiljemalt 31. märtsiks.
         Artikkel 58
         EIP toimingute välisaudit ja eelarve täitmise kinnitamise menetlus
         Käesoleva osa kohaselt EIP hallatavatest EAFi vahenditest rahastatavate toimingute suhtes kohaldatakse auditi- ja eelarve täitmise kinnitamise menetlust, mis on EIP põhikirjaga ette nähtud selle kõikide toimingute puhuks. Kontrollikoja poolse auditeerimise üksikasjalikud eeskirjad on sätestatud EIP, komisjoni ja kontrollikoja vahelises kolmepoolses kokkuleppes.
         KOLMAS OSA
         
            ÜLEMINEKUSÄTTED
         
         Artikkel 59
         Intressitulu 8., 9. ja 10. EAFi vahenditelt
         8., 9. ja 10. EAFi vahenditelt kogunenud intressitulu jääk kantakse üle EAFi ning seda kasutatakse samal otstarbel kui 10. EAFi sisekokkuleppe artikli 1 lõikes 6 osutatud tulu. Sama kehtib 8., 9. ja 10. EAFiga seotud mitmesuguste tulude suhtes, nagu näiteks liikmesriikidelt nendesse EAFidesse osamaksude tasumisega viivitamise puhul saadav viivisintress. EIP poolt hallatavatelt EAFi vahenditelt kogunev intress lisatakse investeerimisrahastule.
         Artikkel 60
         Käesoleva määruse kohaldamine 8., 9. ja 10. EAFi raames tehtud toimingute suhtes
         Käesoleva määruse sätteid kohaldatakse ka 8., 9. ja 10. EAFist rahastatavate toimingute suhtes, ilma et see mõjutaks kehtivaid juriidilisi kohustusi. Seda eeskirja ei kohaldata investeerimisrahastu suhtes.
         Artikkel 61
         Osamaksude menetluse algus
         Käesoleva määruse artiklites 21–24 sätestatud liikmesriikide osamaksude menetlust kohaldatakse esimest korda 2016. aasta osamaksude suhtes. Kuni selle ajani kohaldatakse jätkuvalt määruse (EÜ) nr 215/2008 artikleid 57–61.”
      
      
         (1)  Euroopa Parlamendi ja nõukogu 25. oktoobri 2012. aasta määrus (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega muudetakse nõukogu määrust (EÜ, Euratom) nr 1605/2002 (ELT L 298, 26.10.2012, lk 1).
      
         (2)  Komisjoni 29. oktoobri 2012. aasta delegeeritud määrus (EL) nr 1268/2012, mis käsitleb Euroopa Parlamendi ja nõukogu määruse (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju) kohaldamise eeskirju (ELT L 362, 31.12.2012, lk 1).
      
         (3)  Nõukogu 25. novembri 2013. aasta otsus 2013/755/EL ülemeremaade ja -territooriumide Euroopa Liiduga assotsieerimise kohta (ÜMTde assotsieerimise otsus) (ELT L 344, 19.12.2013, lk 1).
      
         (4)  Nõukogu 14. mai 2007. aasta määrus (EÜ) nr 617/2007 AKV-EÜ koostöölepingu raames 10. Euroopa Arengufondi rakendamise kohta (ELT L 152, 13.6.2007, lk 1).
      
         (5)  Nõukogu 3. juuni 1971. aasta määrus (EMÜ, Euratom) nr 1182/71, millega määratakse kindlaks ajavahemike, kuupäevade ja tähtaegade suhtes kohaldatavad eeskirjad (EÜT L 124, 8.6.1971, lk 1).
      
         (6)  Euroopa Parlamendi ja nõukogu 24. oktoobri 1995. aasta direktiiv 95/46/EÜ üksikisikute kaitse kohta isikuandmete töötlemisel ja selliste andmete vaba liikumise kohta (EÜT L 281, 23.11.1995, lk 31).
      
         (7)  Euroopa Parlamendi ja nõukogu 18. detsembri 2000. aasta määrus (EÜ) nr 45/2001 üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta (EÜT L 8, 12.1.2001, lk 1).